LidanRubinov/Halacha-QA huggingface dataset:
שאלה: השמש חוזרת למקומה?: מה כוונה בזה שהשמש חוזרת למקומה פעם ב28 שנים?
תשובה: הכוונה שכל הכוכבים חוזרים למקומם כפי שהיו בעת שנתלו בשמיים בבריאת העולם, מברך "ברוך אתה ה  אלוהינו מלך העולם עושה מעשה בראשית". מאורע זה קורה כל מחזור גדול של חמה, היינו אחת לעשרים ושמונה שנה. לעולם זמנה של ברכת החמה ביום רביעי בבוקר, כיום בריאתה. בפעם הקודמת היה זמנה בד  בניסן תשמ"א. וזמנה של ברכת החמה הבאה יהיה בי"ד ניסן תשס"ט, ולאחר מכן בכ"ג בניסן תשצ"ז. ולהרחבה ומקור התשובה ראו בספר פניני הלכה מאת הרב אליעזר מלמד שליט"א באתר ישיבת הר ברכה אייל משה
שאלה: צוק איתן ונחמה כפולה - דבר תורה קצר לפרשת נחמו: הסתכלתי בהפטרת השבוע, ומשהו היה נראה לי מוזר: פעמיים נחמו - נחמו נחמו עמי. למה? למה צריך פעמיים לנחם אותנו? מה קרה, פעם אחת לא מספיק? חשבתי שהתבלבלתי אבל פתחתי בפסוק ובאמת כתוב שם פעמיים, למה?
תשובה: עם ישראל נמצא בצרה, קשה, המצב לא פשוט, אנשים מתפללים, יש אנשים שקשה להם. והנה, פתאום אנחנו יוצאים מהצרה, הקב"ה בא לנחם אותנו! הקב"ה בכבודו ובעצמו. הוא בא ואומר לנו  נחמו עמי, תתנחמו, היתה צרה, ואיננה עוד, נגמרה הצרה! אתם יכולים לקום! טוב, הבנו, הסתיימה הצרה עכשו אנחנו לא במיצר, כבר לא קשה כל כך. הצלחנו להתנחם, לחזור לחיים הרגילים. אבל, למה? למה היתה לנו כזו צרה? מה זה נתן לנו, למה צריך את הצרה ואת הנחמה, הרי אתה ה  הבאת לנו גם את הצרה וגם את הנחמה, אז בשביל מה לך? טוב, אז  נחמו נחמו עמי, פעמיים, תראו, עם ישראל, הצרה שבאה עליכם היא לא רק בשביל להתגבר עליה, היא בשביל ליצור דברים חדשים, דברים שלא הכרנו בכם עם ישראל, דברים שלא היינו יכולים ליצור אילולי שהייתם במיצר. לצערנו היינו צריכים לעבור את חורבן הבית על מנת שנבנה בית גדול יותר. וגם כעת נקוה שנזכה לראות בבניין הגדול של עם ישראל בארצו בצורה שלימה, ובבניין ציון וירושלים ננוחם! אבל פעמיים! כי אז נבין איך מתוך כל הקשיים דווקא קיבלנו כוחות גדולים יותר שבת מוקדש לע"נ בניה בן הכהן שראל הי"ד
שאלה: סכין בשרי להכנת פשטידה חלבית: הכנתי תפוח אדמה בסיר חלבי לפשטידה חלבית. אחרי שהוצאתי את התפו"א מהסיר, ועוד שהם היו חמים, חתכתי אותם בסכין, והכנסתי את החמאה והחלב. אחרי שכבר שמתי אותה בתנור, ראיתי שהסכין היה בשרי (אך נקי, ולא השתמשתי בו כבר שבועיים). הסכין לא נגע בחמאה, רק בתפו"א (שנבשלו, שכתוב לעיל, בסיר חלבי) עדיין מותר לאכול את הפשטידה, כן?
תשובה: מותר לאכול את הפשטידה. הסכין צריך הגעלה.
שאלה: מותר או לא- גבר פרוד: הכרתי גבר שמזה שנה הינו פרוד מאישתו ונמצא בהליכי גירושין. בחודש נובמבר הגירושין אמורים להיות סופיים. הזוג הינו ללא ילדים, וכחודש לאחר נישואיהם בשל נסיבות שונות החליטו לפצל את דרכם ולהיפרד כאשר הגירושין עדין לא סופיים. האם בשלב כזה מותר לי כאישה רווקה ללכת עם אותו גבר נשוי? הם לא גרים ביחד, לא בקשר, וכאמור אין להם ילדים. ו מלכי
תשובה: כל עוד לא התגרש - אין מקום לקשר אתו. את יכולה להבטיח לו שאתם מחדשים את הקשר בנובמבר (אולי קודם - אם הוא יעשה מאמצים להקדים את הגירושים). במקרים רבים העובדה שאפשר ליצור קשר חדש מבלי להתגרש גורמת שלא להזדרז ולהתגרש - זה רק לרעתך, לכן אם יראה שהוא לא יכול להיות בקשר אתך מבלי להתגרש הוא יזדרז להתגרש.
שאלה: חזרה מהתאסלמות: במידה ואמרתי את הצהרת ההתאסלמות, האם זה הופך אותי חס ו למוסלמי? ב
תשובה: השאלה הזאת מעידה על מתח רגשי רב. אתה עושה מעשה מאוד מאוד קיצוני ולאחר מכן נבהל וחושש מהנזק של המעשה (הדבר התבטא גם בשאלה הקודמת ששאלת.). שורשי ההתנהגות שלך לא נמצאים באמונה אלא במצב נפשי מאוד רגיש ולא יציב. נראה לי שמלבד הבירורים באמונה חשוב לך מאוד ללכת לטיפול נפשי. בתשובה לשאלתך: יהודי לעולם נשאר יהודי!!! אבל המעשה החמור שנעשה צריך תיקון גדול. כפי שקובע הרמ"א (יו"ד סי  רסח סע  יב) כותב: "ישראל מומר שעשה תשובה, אינו צריך לטבול. רק מדרבנן יש לו לטבול ולקבל עליו דברי חבירות בפני שלושה". באופן מעשי עליך לפגוש רב ולספר לו בדיוק את הדברים שעשית (בכלל לא ברור שאתה באמת מומר. תלוי באיזה הקשר ובאיזו כוונה נאמרו הדברים) אלו לא דברים שיכולים לקבל פתרון מלא בשו"ת אינטרנט. במידת הצורך הרב ישב עם עוד שניים כ בית דין  כדי שתצהיר בפניהם שאתה יהודי בלב שלם. אולי ימליץ לך לטבול במקווה כדי להשלים את התיקון. כך מסביר הבית יוסף (סימן רסח): "כתב נמוקי יוסף בשם הריטב"א. ישראל שחטא ועשה תשובה דכולי עלמא שורת הדין אינו צריך טבילה אלא קבלת חבירות בפני בית דין לכתחלה, ואף על פי כן טובל הוא מדרבנן משום מעלה. וכן כתב הר"ש בן הרשב"ץ בתשובה (שו"ת הרשב"ש סי  פט) בני האנוסים כל שאמם מישראל אפילו מכמה דורות. אין להם דין גרים כלל ואין לנו להבהילם ולהחרידם כשבאים לחזור בתשובה ואין צריך להודיעם קצת מצות קלות וחמורות לפי שהם מחוייבים במצות כמונו והם מושבעים ועומדים מהר סיני". ועיין אנא, שמור על נשמתך הטהורה!
שאלה: הופעה במוצאי שבת: אנחנו מעוניינות ללכת להופעה של עברי לידר במוצאי שבת בחוצות היוצר. האם יש בעיה הלכתית בכך שיתכן, או אפילו סביר, שזה כרוך בחילול שבת? (אשמח לתשובה בהקדם אם זה מתאפשר.)
תשובה: ב"ה אינני יודע מתי ההופעה מתחילה, בכל אופן מכיוון שההכנות להופעה נעשות בשבת, אין זה ראוי ללכת להופעה זו, מכיוון שנהנים מחילול שבת. בברכת התורה והארץ דוד davideign gmail.com
שאלה: שמיטה: עליכם, שנה הבאה עלינו לטובה נצטרך לעבור בית, ברשותינו עציצים ( פלסטיק,חרס,בטון ) כולם נקובים,כולם יושבים ( ללא צלחת מתחת ) במרפסת על בטון, נוף הצמח משתנה חלקם מתפשט וחלקם לא ויש גם עצים בתוך עציצים ( פלסטיק וחרס )גם יושבים על משטח בטון, אין לי מושג לאן נעבור ולכן הייתי רוצה לקבל הנחיה, איך ניתן יהיה להעירם ע"פ ההלכה,ואיך עכשיו צריך לארגן אותם על מנת שיהיה אפשר להעביר אותם, אפילו תפנו אותי שאלמד את ההלכות,לא יודעת איפה? מראש, תמר נסים
תשובה: יש כמה ספרים מצוינים. קטיף הארץ של מכון התורה והארץ ספר של הרב צבי רימון אם לאחר הלימוד נשארו לכם שאלות : תתקשרו אלינו
שאלה: כשרות OU ישראל: אני רוצה לנפוש בבית מלון בירושלים, הכשרות שם היא של OU מהדרין, ורבנות ירושלים לא מהדרין, האם ניתן לסמוך על הכשרות במקום כזה ולהתארח שם?
תשובה: אני משער שאתם מתכוונים למלון גני ירושלים (Jerusalem Garden) מחלקת הכשרות של " OU ישראל" היא רצינית וטובה. אולם איננו יודעים איזה חומרי גלם הם משתמשים. ולכן צריך לשוחח עם המשגיח ולברר את הנושא הזה.
שאלה: רצון למות ופחד מכך: הרב אני בת. אספר בקצרה על חיי: אני נמוכה מאוד. ואני בת לא נערה. כל העולם חושב שאני בת 12.לא פלא. אנשים לא מתייחסים אלי ברצינות, אלא רק אחרי שאני מוכיחה את עצמי שאני בוגרת וכו. ההורים שלי גרושים. אבא שלי מגעיל אליי מאוד, הוא התחתן בשנית ושכח ממני. אמא שלי אישה לא כלכך שמחה כי לא הלך לה בחיים.היא עובדת מהבוקר עד הלילה ועדיין לא יכולה להתקדם במקצוע שלה כבר המון המון שנים. היא לא מצאה בחור ראוי.כולם רוצים ממנה רק משהו מסויים. המשפחה של אבי היא משפחה נוראית. המשפחה של אמי היא משפחה נוראית. (לא אתחיל לשפוך מדוע. רק תאמין לי שזה ככה). אני חושבת שאין לי משפחה. אני בודדה. מאוד בודדה. אחי נפטר לפני 5 שנים(הוא היה גדול ממני.טבע בים). נממאס לי מחיי. אני כל יום צועקת על אמא שלי(כי היא מעצבנת אותי), אני לא מאמינה בעצמי.שונאת את עצמי. אני ילדה מאוד ביקורתית. שום דבר לא נעלם מהעיניים החדות שלי. המוח שלי פועל בצורה ביקורתית. כל דבר שאני פוגשת או רואה אני ישר מחפשת פגמים וזה מוציא אותי מדעתי כי אני לא מרגישה הנאה וסיפוק בחיים. בעצם.לעולם לא היה לי סיפוק מלא ב20 השנים הללו. וכמה שניסיתי לשנות את זה.לא הצלחתי. זה חלק ממני. אני נורא ממורמרת.משווה את עצמי לאחרות. מנסה להעתיק מאחרות. בקיצור לפני שבוע שבועיים הגעתי לממש משבר. חשוב להזכיר שעדיין יש לי תקווה לעתיד טוב יותר ובחיים לא היו לי מחשבות אובדניות ורצון ממשי למות. רק בתקופה של עכשיו, פתאום אני לא מפחדת למות. אני אמרתי דברים נוראיים על עצמי, כמו: חבל שנולדתי.עדיף אני היתי מתה ולא אחי. אני כועסת על ההורים שלי שעשו אותי כזאת. וכו. אני נורא מפחדת.אני מפחדת שה ישמע את זה ויגשים את זה. אני לא רוצה למות!!!!!!!! אני אומרת לעצמי.אם ה רואה שאני לא מעריכה את החיים ולא מעריכה כלום אז בטח הוא ייקח לי אותם(חס וחלילה) או יביא לי חס וחלילה מחלה כלשהי שתלמד אותי להעריך את החיים. אני נורא נורא מפחדת שדבר כזה יקרה. אני שונאת את עצמי עוד יותר בגלל זה.מה עושים??? תעזזור לי!!!!
תשובה: ד  שומע את התפילות האמתיות ולא את קריאות המצוקה והיאוש. ד  שומע את אמירתך הברורה: "אני לא רוצה למות"!!! בשונה מבני אדם - ד  יראה ללבב. אפשר לומר שיותר מכולם ד  יודע כמה כואב לך, ד  יודע כמה קשה את מתמודדת עם החיים המסובכים שלך. העזרה שאת יכולה לקבל קיימת במסגרות טיפוליות שאת צריכה לדעת עליהן, להגיע אליהן ולהעזר בהן. אני מכיר שלש כתובות שמאפשרות להגיע לגורמים טיפוליים: ער"ן - הכנסי לאתר שלהם יש גם מספרי טלפון וגם כתובת מייל לשכת הרווחה - באתר שלהם פירוט של כתובות טיפול וסיוע קופת חולים - לדבר עם רופא המשפחה שלך, הוא אחראי גם על הבריאות הנפשית שלך והוא צריך ויכול לסייע לך. כל מקום כזה מכיר את מסגרות התמיכה שנמצאות בקהילה שלך. את לא אשמה בגורל החיים המורכב שלך וזכותך המלאה לקבל תמיכה וסיוע כדי לשקם את עצמך. יש לך הרצון והכוח לעשות זאת - זה גם מה שהקב"ה מצפה ממך. לדעת להעזר בכל מה שיכול להביא אותך לחיים מאושרים.
שאלה: בריאות: זה זמן מה אני משתמש בתוסף מזון סיני בצורת גלולה הקרוי "טייגר קינג" (אגב ללא טעם )על מנת לשפר את כח הגברא שלי. לאחרונה נודע לי שתוסף זה מכיל תומר לא כשר המופק מסחוס של כריש, האם יש בעיה בשימוש אגב התוסף עוזר לי מאוד וגם ל הבית עבורי?
תשובה: לגבי שאלתך אודות הגלולה "טייגר קינג" מכיוון שהחומר שאינו כשר אין בו טעם, אינו אוסר את התערובת, כפי שפסק השולחן ערוך יורה דעה הלכות תערובות סימן קג סעיף א: "כל דבר שטעמו פגום, אינו אוסר תערובתו". אך מכיוון שיש לחומר האסור תפקיד משמעותי בתורה, דין זה דומה למחלוקת בעניין כשרות הג לטין. שהפוסקים נחלקו האם מותר לאכול מאכלים שמעורב בהם ג לטין המיוצר מעצמות בהמה טמאה: לדעת שו"ת האחיעזר (חלק ג סימן לג אות ה), ושו"ת זאת ליהודה (לרב יהודה לייב זלצר), שו"ת מלמד להועיל (חלק ב יו"ד סי  כד), עצי הלבנון (לר  יהודה ליב צירלסון), שו"ת הר צבי (יו"ד סי  פג) ושו"ת יביע אומר (ח"ח יו"ד סי  יא)   מותר לאכול ג לטין, שנחשב כנותן טעם לפגם. אך לדעת שו"ת משנת אהרון (ל-ר  אהרון קוטלר), שו"ת מנחת יצחק (יו"ד חלק ה סי  ה) ושו"ת אגרות משה (יו"ד ח"ב סי  כג וסי  לב)   אסור לאכול ג לטין. ומכל מקום, מכיוון שכאן מדובר על תרופה, והחומר האסור הוא רק מעורב בחומרי ההיתר - יש מקום להתיר את השימוש בתרופה זו. ובשולי הדברים, שים לב שהתרופה שלך איננה מזויפתף כפי שכתוב ברשימת התרופות של משרד הבריאות אודות תרופה זו: רבה, הלל מרצבך
שאלה: אליהו הנביא: במה זכה אליהו הנביא, ובמה ייחודו שהוא זכה למקום של כבוד במסורת היהודית? בדרך כלל ביחס של דרגת נבואה, ח עשו הפרדה בין נבואת משה לבין נבואת שאר הנביאים. וגם אליהו הבניא, אין לו השגה גבוהה יותר בנבואה משאר הנביאים. וקורות חייו, הטובים והרעים היו גם לנביאים אחרים. ואם כן שגם בדרגת נבואותו וגם בקורות חייו שאינם שונים במיוחד, אז מדוע הוא תפס כזה מקום במסורת היהודית? כמו במוצאי שבת שמזכירים אותו, ברית מילה שהוא מגיע, כוס של אליהו בליל הסדר. המושג גילוי אליהו במסורת היהודית. גם סיפורי צדיקים המספרים על אליהו שבא ללמוד איתם בלילות. מדוע הוא זכה למקום כזה של כבוד? במה ייחודו? על זה שהוא עלה בסערה השמיימה? מה מיוחד הוא משאר נביאים?
תשובה: זוהי שאלה כבדת משקל. מלימוד הנבואה נראה כי אליהו הנביא זכה לכך בשל שתי סיבות. הסיבה הראשונה מתגלה בסיפור הסתלקותו המיוחד, ששם נראה כי אכן יש בו ייחוד שאין בנביא אחר. העובדה שהוא לא מת, גורמת לראות בו נביא מיוחד שעדיין מרחף בחלל אויר עולמנו. לא זו בלבד, אלא שבספר דברי הימים מופיע מכתב ממנו המגיע לאחר מותו  גם הנביא מלאכי מבשר שהוא זה שיבוא בעתיד, וישיב לב אבות על בנים וכדו. הסיבה השניה היא העובדה שנראה שהוא היה רבן של נביאים, ולמעשה הנביאים המופיעים בהמשך התנ"ך מופיעים מכוחו. האם זה מעניק לך תשובה?
שאלה: זקוקה לתשובות: לאחרונה אני קצת מבולבלת מבחינה דתית. אני מרגישה שאני עושה את מה שאני מאמינה בו ובאמת נראה לי לנכון,אבל לא כולם מסכימים איתי כי הדעות שלי קצת יותר פתוחות,והייתי שמחה לשמוע האם לדעותיי יש ביסוס: 1.מה דעתך על חברה מעורבת 2.מהם הלכות הצניעות לנשים לדעתך(גם בקשר לכיסוי ראש-כמה שיער ראוי לכסוץ וכו ) בנוסף, הייתי שמחה להמלצות לספרים הלכתיים שיוכלו לכוון אותי.
תשובה: דווקא לאור ההקדמה שכתבת - נראה לי שנדרש כאן בירור רציני, ולא תשובה בת כמה שורות. על החברה השלמה - תוכלי לקרוא חוברת שלמה שכתבתי, ראי: הלכות צניעות לנשים: צריך ללכת צנוע. את המדידות השונות מה זה צנוע - תעשינה הנשים. ספרים הלכתיים: השאלה היא באילו תחומים. נראה לי כי הספרים הטובים ביותר בזמן הזה הם ספרי "פניני הלכה" של הרב מלמד הי"ו. ויישר כוח
שאלה: הוצאת עץ מת: לכבוד הרב, העברתי בגינה שלי עץ מנגו למקום אחר בגינה על ידי גוי, והעץ לא נקלט. האם מותר לי לפנות את העץ המת, בכדי לשתול עץ חדש או שצריך גוי? ש
תשובה: לך מותר להוציא וחובה להזדרז. להזכירך שאחרי יום שני הקרוב (טו אב תשעד) בשעה 19:30 אסור לשתול עצי פרי עד ראש השנה תשע"ו (שנה וחודש וחצי). מי ששותל בתקופה זו בטעות צריך לעקור את העץ בלי להמתין לגוי. בהצלחה דוד לוי לבירור נוסף 098987548 שתילת עצים בארץ ישראל זו מצווה ועדיף לעשותה בעצמך ככל שאתה יכול
שאלה: כשרות שוקולד: הרב ברשותי שוקולד -דפי שוקולד מיוצר ע"י שטראוס עבור מקס ברנר חלב ישראל- בהשגחת הרבנות בית שמש- האם נחשב ברמת מהדרין? כמו כן שוקולד מריר חלבי של עלית בהשגחת הרבנות נצרת עילית ואו יו האם נחשב ברמת מהדרין? אם הרב יוכל לפרט תומר
תשובה: 1. אם לא כתוב מהדרין אז זה לא מהדרין 2. OU ישראל הוא מהדרין. וזה בניגוד לOU של חו"ל שאינו נחשב ככשרות מהדרין
שאלה: סרטים: אני מחר טס לחול ורציתי לברר מספר פרטים לגבי גזל בקניין רוחני: 1 - האם מותר לי להוריד סרטים בשביל שאר בני המשפחה שלי? פשוט לאבא שלי אין זמן להתעסק עם זה ואין בררה אלא שאני יוריד - האם חובה עלי לכפות את ההלכה עליהם ולאומר להם לא להוריד (חשוב לציין שאני מוריד בשביל האחים הקטנים שלי שלא מבינים מה זה גזל)? האם עלי להוריד להם באיכות נמוכה כדי שזה לא יהיה ממש גזל? 2 - אני תמיד רואה סרטים בצפייה ישירה באינטרנט ובאיכות נמוכה וכך זה לא כל-כך גזל, האם משום שזה טיסה מותר לי להוריד באופן חד פעמי של ישעמם לי (טיסה של 8 שעות)? :-)
תשובה: אין צורך לגזול ולא לחפש היתרים לחשש גזל. אפשר לקנות דיסקים של סרטי ילדים הם זולים מאוד (פחות מאחוז אחד ממחיר כרטיס טיסה).
שאלה: דירה מעורבת דתיים חילונים: שנה הבאה אגור בדירה משותפת יחד עם שותפים דתיים וחילונים. מדובר במצב שבו השותפות עם לא דתיים הכרחית ולא ניתנת לשינוי. רציתי לשאול כיצד יהיה ניתן לנהל יחדיו מטבח. עיקר השאלה הוא על דברים שלא ניתן להפריד כמו הכיור המקרר והכריים.
תשובה: בהצלחה זו תהיה משימה מאתגרת. 1. הפרדה מוחלטת: בכלים, כולל כלי בישול, תנור וכו  בסקוצ ים וכל מה ששייך לענייני הכיור. לא לשטוף במים חמים בחום יד סולדת בו. לנקות את הכיור לפני שטיפת כלים. עדיף להניח פיילה או כלי אחר בכיור בזמן שטיפת הכלים 2. קניות : קניות משותפות (פירות וירקות) יעשו רק במקום שיש בו תעודת כשרות בהצלחה
שאלה: עבודה בשבת.: לרב אני כרגע נבחן לקבלה לעבודה במשמר הכנסת. במסגרת עבודה זו אצטרך לעבוד גם בשבתות. כיוון שאיני מכיר לעומק את אופי עבודה זו אשמח לדעת אם היא מותרת בשבת. מראש.
תשובה: לך כדי לדעתי אם העבודה מותרת בשבת צריך להכיר אותה לעומק. לכן עליך לברר פרטים אצל העובדים שם. אוכל לתת לך 2 כללים - לשמור על הבנין ועל כך שלא יפרצו אליו ולא יטמינו בו חלילה חומר נפץ - מותר לעשות בשבת וככל שניתן ללא נסיעה ברכב. אם מאפשרים לח"כים ולאנשים אחרים להכנס וצריך לבדוק אותם וכד  - נראה שאסור לעבוד בכך בשבת. סיכום כאשר יהיו לך פרטים נוספים - אתה מוזמן להתקשר אלי 098987548 בהצלחה דודלוי
שאלה: כהן ופדיון הבן: אני כהן ואמור לעשות את טקס פדיון הבן לנכד של אחותי. התינוק נולד ביום רביעי לפנות בוקר, בערך בשעה 03.00, אני מבין שטקס הפדיון יהיה לאחר 30 יום, ביום שישי, באיזה שעה אפשר לעשות? איפה אני משיג את המטבעות? ב מראש, צבי
תשובה: צבי, מזל טוב להולדת הנכד לאחותך, ולרגל זכייתך במצווה החשובה של פדיון הבן. כיון שהתינוק נולד ב 3. לפנות בוקר, אין כל הגבלה על שעת הפדיון, ההגבלות הם רק כאשר הלידה היא בשעות הצהרים והערב, עד השקיעה. לכן תוכלו לבצע את הפדיון בלילה או ביום לפי בחירתכם. לגבי מטבעות: לא חייבים מטבעות הוא יכול לקנות גביע מכסף (לא חייבים גם מכסף) או כל דבר אחר ובלבד שהשווי שלו כ- 225 שח נכון להיום, וצמוד לערך הכסף (silver). נחמד הוא וסמלי לפדות בחמש מטבעות, וניתן להשיג אותם במקום יחסית זול (כעת כ- 700 שח) כאן: יש לו גם נקודת איסוף בירושלים וגם בתל אביב. המשקל שלהם הוא גדול יותר ממה שצריך וגם המחיר, אבל המטבעות נחמדים ויפים. חשוב מאוד: אם אתה קונה אותם, אתה צריך להקנות אותם במתנה גמורה לאבי הבן, ולהבהיר לו שהוא לא חייב לפדות אצלך תמורת זה שמכרת לו את המטבעות. אתה יכול גם לתת לו את המטבעות במתנה או למכור לו אותם, אבל חשוב ששניכם תדעו, שברגע שהקנית או נתת לו הוא יכול לפדות אצל אדם אחר, וזה שלו לחלוטין. כמו כן כדאי לברר (כמו בכל פדיון) שהסבא לא כהן או לוי, ושהוא לא נולד בניתוח, או אחרי הפלה! שיהיה בהצלחה עקיבא כהנא akivamakshivim gmail.com
שאלה: ברכה על לחם  מזונות: אני עושה לחם שרוב נוזליו הם עגבניות שריסקתי בבלנדר (בלחם אין סוכר ) מה ברכתו? מזונות או המוציא? האם מחוייבת בהפרשת חלה? תמר
תשובה: ברכתו: מחלוקת: ספרדים- הכל לפי הטעם. אם הוא בטעם לחם אז מברכים המוציא ואם לא אז מברכים מזונות. אשכנזים- אם יש יותר מים מאשר כל שאר חומרי הגלם: המוציא אם יש פחות מים מאשר כל שאר חומרי הגלם: מזונות הקמח אינו כולל בחישוב הזה אלא עומד בפני עצמו. הפשרת חלה: לחם שמכיל מים (ולא צריך להיות רוב מים) מתחייב בהפרשת חלה.(כמובן רק כאשר יש כמות מספקת של קמח).
שאלה: אהבה שתלויה בדבר:! יש לי שאלה שמעסיקה אותי די הרבה. איך יכול להיות שיש דבר כזה אהבה שאינה תלויה בדבר כי אם אדם מתאהב במישהי אז זה בגלל משהו זה לא הגיוני שהוא יתאהב בה סתם בלי סיבה זה חייב להיות תכונה או סתם דברים טובים.אז מה העניין פה אפשר להסביר את זה איך זה הגיוני? או מה הכוונה לאהבה שלא תלויה בדבר.ואם זה טוב או רע להתאהב במישהו בגלל תכונה טובה שלו כי הרי זה אהבה שתלויה בדבר?!. אני יודע ששאלתי כמה שאלות פשוט זה נושא שלא כל כך מובן לי אם אפשר להסביר בהרחבה.! :)
תשובה: לך נהוראי היקר יישר כח על השאלה היפה והחשובה כשח מדברים על  אהבה התלויה בדבר  הם מתכוונים לכך שאדם אוהב מישהו בגלל  אינטרס  מסוים, בגלל  רווח  שיש לו. למשל מישהו מתאהב במישהי עשירה כי הוא מעונין בכסף שלה, או מתאהב במישהי יפה כי הוא נהנה לראות אותה מסתובבת לידו. כאשר האהבה בעצם היא אגואיזם - האדם מחפש משהו עבור עצמו - אז בסופו של דבר אין לאהבה קיום. אהבה אמיתית היא אהבה שבה האדם מוסר מעצמו ומותר מעצמו למען השני. הוא מעמיד את השני במרכז, את הקשר שלהם במרכז, ולא את הצרכים האישיים שלו (כמובן, מבלי לזלזל בחשיבות שלהם). אהבה כזו - שבה כל אחד מהצדדים חושב כיצד להשקיע בבן הזוג - יש לה קיום נצחי בע"ה ברכה והצלחה טוביה tsbias1 gmail.com
שאלה: מה ברכתו?: לאחרונה אני קונה עלים ירוקים תוצרת "עלי בודק" והם גדלים על מים בתוך חממות האם ברכתם שהכל? תמר
תשובה: יש בכך מחלוקת הפוסקים אבל אפשר לומר שרוב הפוסקים סוברים שצריך לברך "בורא פרי האדמה".
שאלה: לתפור טלית והכנה מומלצת לשבת: שמי ר. ואני לומדת בתיכון בתנאי פנימייה, מעורב חילונים-דתיים בירושלים. כבר שנה שיש אצלנו בערבי שבת מניין לערבית וקבלת שבת, והחל מהשנה נתחיל גם במניין לשחרית בבוקר שבת. מכיוון שהרבה מהמשתתפים הם חילונים ואינם מחזיקים ברשותם טלית גדול לתפילה, חשבתי שיכול להיות נחמד להכין ביחד טליתות. ואני מגיעה לשאלתי - מה נדרש מהכנת טלית כדי שתהיה כשרה? למשל מאיזה בד יש להכין את הטלית ומאיזה סוג חוט לקשור את הציציות? רוני.
תשובה: השאלה שלך מאוד מרגשת אותי. ההתגייסות הטבעית שלך לקיום מצוות, לדאגה לכלל ישראל, זוהי מדרגה נפלאה של יראת שמים. אני ממליץ לך לכוון את הרצון הקסום שיש לך לעשות בקודש, לפעילות של אפיית חלות לקראת שבת, כולל הפרשת חלה - זו פעולה מאוד חשובה ומקובלת במסגרת ההכנות לשבת קודש. אסביר לך מדוע הרעיון של תפילת טליתות לא נראה מעשי: בד הטלית צריך להיות מצמר. יש לכך מפעלים מיוחדים. צריך יכולת מקצועית מאוד גבוהה כדי ליצר טלית. רצ"ב קישור לסרטון בנושא כדי שתוכלי להתרשם מהמקצועיות הנדרשת גם החוטים של הציצית חייבים להיות מצמר, הטווייה שלהם היא ענין מקצועי. אמנם כל איש ישראל יכול לקשור את החוטים של הציצית, אבל פעולה זו מתאימה רק לבנים (שהם מחויבים בציצית) ודורשת הכשרה טכנית ורוחנית (הקשירה צריכה להיות לשמה). לכן אני ממליץ לך על אפיית חלות, כולל הפרשת חלה. רצ"ב קישורים בנושא אני מאמין שתוכלו לקבל עזרה מבית חב"ד, גם להשיג טליתות וגם לקבל הדרכה של רבנית בהפרשת חלה. להלן קישור עם רשימת בתי חב"ד בארץ. תבדקי איזה בית חב"ד בירושלים קרוב אליכם ותפני לשם.
שאלה: ירקות עלים: הרב! מצאתי בשוק מחנה יהודה בירושלים דוכן שמוכר בזול ירקות עלים (שלוש שקיות בעשר), בהכשר הרב אפרתי ורבנות ירושלים למהדרין. אינני זוכרת את שם החברה. כתוב שזה גודל בשיטת גוש קטיף, ויש לשטוף מתחת לברז שלוש דקות. הדבר החריג הוא שבניילון היו חורים עגולים. דבר זה וכן המחיר הזול, והחותמת שנראתה לי קצת שונה מהרגיל גרמו לי לחשוד. האם אתם מכירים את החברה? האם ניתן לסמוך על כשרות זו? רינה
תשובה: תשובה לשאלתך תמצא בקישור המצורף:
שאלה: פגיעה ברכוש: הייתי בממ"ד בישוב, ובשירותים יש את המעמד של הנייר טואלט. וחלק ממנו נפל ממש שנגעתי בו וכמעט שלא הפעלתי לחץ- מכה חלשה מאוד,ואז חלק מהמעמד נפל. אני חושבת שזה היה ככה לפני כן. אחר כך החזרתי את החלק למקום. אחר כך ראיתי שהוא ממש נשבר (הרבה יותר ממה שהיה קודם) ולדעתי לא היה אפשר להחזיר את החלק למקום יותר, אחרי שמישהו אחר היה בשירותים(למעשה זה היה ילד שאני וחברה שלי שמרנו עליו עם סבתא שלו). שאלתי מישהי שהייתה אחראית (כנראה הממ"ד לא שלה, זה של הישוב אבל היא שכרה את המקום כדי לעשות יצירה אם אני לא טועה) אם צריך לשלם והיא אמרה שלא כי זה כבר בלוי. האם אני צריכה לשלם, או להתנצל? ואם כן למי? והמון המון יישר כח!
תשובה: זהירותך בענין גזל ראויה להערכה רבה! לואי וירבו כמותך בישראל. צריך לפנות למזכירות היישוב ולפרט להם את הארוע.
שאלה: זרע לבטלה: אני ממש ממש מתקשה להפסיק עם ההרגל הזה של הוצאת זרע לבטלה ואני נופל ורואה סרטים לא ראויים במחשב, אבל בחוץ אני ברוך ה מצליח לרסן את העיניים, לפחות זה. קשה לי כבר לראות את עצמי מצליח בגמילה מזה. באמת שאני מתפלל אל ה בכל יום כמה פעמים ביום שייתן לי כוחות ויסלח לי ולכל עם ישראל.האור בקצה המנהרה נכבה ככל שעובר יותר זמן ואני לא מצליח להפסיק, כבר נמאס לי, הכל פריצות ולא נראה לי שאפשר בלי ההוצאת זרע לבטלה, לא משנה כמה תנסה, יהיה מאוד מאוד קשה להפסיק. אני בעצמי נמצא ברוך ה בישיבה תיכונית וגם שם כל התלמידים מוציאים ורואים, רק יחידים ממש טוענים שהם לא. באמת כבוד הרב, כל פעם שאני מוציא אני בייסורים כואבים ואני עצוב ומצוברח, מה אני יכול לעשות? אני מתחיל להתייאש.
תשובה: ואולי אפשר לשנות את ההסתכלות? להתחיל קודם כל בכל הדברים הטובים שאתה עושה, ולטפח אותם: תפילה ותלמוד תורה, חסד וצדק, קיום מצוות ותיקון המידות. קודם כל לעסוק באור, כיוון שהדרך האחרת שאתה הולך בה לא מצליחה בנתיים. ואז להתפנות יותר לתיקון הוצאת שכבת זרע לבטלה. לנסות ולהתקדם בכל פעם מעט מעט, ולהצליח, ואם נופלים - קמים שוב. האם זו לא דרך שיש לה סיכוי גדול יותר?
שאלה: בחירת שם: שמי זיו שכטר וביום שישי האחרון נולדה לנו בת בשעה 21:50. אבקש להתייעץ עם הרב לגבי מספר שמות שחשבנו עליהם. אליה מרים אדווה מרים יערה מרים הודיה מרים אביה מרים אשמח לעזרתך המהירה מפאת הרצון לתת שם כבר מחר בבוקר. שם אישתי פנינה. מראש זיו פלאפון :0528923070
תשובה: עיין תשובה בנושא ושם הפניות נוספות מזל טוב!
שאלה: מולטי ויטמין פרנטל: מולטי ויטמין פרנטאל (prenatal) של חברת סולגאר ללא ציון כשרות, בעייתי?
תשובה: את כל תוספי המזון והויטמינים האלו ניתן להשיג עם הכשר למהדרין, וכך ראוי ונכון לנהוג לכתחילה. וחשוב לדעת שלא ניתן להכריע לגבי רמת הכשרות של מוצר ע"פ הרכיבים הכתובים על האריזה.
שאלה: קוראן ואיסלאם: האם אני יכולה לקרוא את הקוראן? (אני מאמינה באלוקים ותורתו באמונה שלמה! ) אבל מסקרן אותי לדעת במדויק את יחס הקוראן ליהודים. אני לא רואה בזה כספר הקדוש לי,אלא כחלק מענף הספרות. האם יש בעייתיות מבחינה הלכתית? אני בטוחה שלא אתפתה לדת השקרית הזאת כמובן.
תשובה: ב"ה באופן עקרוני האיסלאם, ומתוך כך הקוראן אינם מוגדרים כעבודה זרה, הם מאמינים בבריאת העולם ובנבואתו של משה כך שהם מבחינות מסוימות הכי קרובים ליהדות מבחינה אמונית. יש לכך כמובן השלכות הלכתיות כגון כניסה למסגד שאין בכך איסור כפי שיש איסור בכניסה לכנסיה. לכן אין איסור מצד דיני עבודה זרה בקריאת הקוראן. אלא שהקוראן לכשעצמו הוא ספר שעוסק באמונות ודעות, הוא הספר שמנחה את המוסלמים בצד הרוחני שלהם וכיצד יש עליהם לנהל את חייהם, וכפי שאנו יודעים ביהדות מלבד המצוות המעשיות שישנן יש גם הכוונה רוחנית פנימית שגם עליהן אנו מצווים (ראי בהרחבה למשל בהקדמה לספר  חובת הלבבות ), וכשאנו לוקחים ספר של דת אחרת שמתייחס גם כן לצד הרוחני- אמוני יש בכך באופן טבעי השפעה גם כן על הנפש שלנו, גם אם איננו מודעים לה באופן ישיר. לכן, למרות שכאמור לעיל אין איסור מצד דיני עבודה זרה בקריאת הקוראן יש בכך איסור מצד דיני אמונות ודעות. למעשה, אם הקריאה בקוראן היא מאוד חשובה ועקרונית בשבילך, עשי זאת רק ביחד עם ליווי רוחני אישי שמבין באופן שלם את המקום הרוחני שבו את נמצאת. בברכת התורה והארץ דוד davideign gmail.com
שאלה: טו באב: הרב! רציתי לשאול האם בתהילים בט"ו באב צריך להגיד את והי רצון או שזה כמו בראש חודש וזה נחשב כיום חג? וחג שמח!
תשובה: לך, טו באב אינו יום חג! זה יום שבוא חובה להוסיף לימוד תורה על הימים הקודמים. בנוסף הקב"ה הפסיק את עונש המרגלים ואלו שהיו צריכים למות בחודש אב בשנת ה 40 לצאת בני ישראל ממצרים - זכו להלחם בכיבוש הארץ ומתו אז. מסיבה זו אינו אומרים תחנון ביום זה. כמו רוב הימים בה נוהגים שלא לומר תחנון, אין זה יום חג בציפיה לישועה דוד לוי
שאלה: מדבקות מאח של חברה: קרה מקרה לפני המון זמן, אני חושבת בערך שנה. אז אולי הפרטים לא יהיו כל כך מדוייקים. חברה שלי הביאה לי לאוסף מדבקות דף של מדבקות של בנים. כנראה המדבקות היו של אח שלה- יש לה 3 אחים, אני לא יודעת איזה מהם. אני חושבת שהיא אמרה שלא משתמשים בזה או שלא רוצים, אבל אני ממש לא בטוחה. אני ממש לא חושבת שהיא הביאה את הדף עם חוברת, אבל אולי היא הביאה חוברת עם מדבקות ולקחתי את המדבקות.? אז ניסיתי להוריד (בזמן האחרון) את המדבקות מהדף ו2 מדבקות בערך נקרעו קצת. שמתי להם את המדבקות עם 5 ש"ח מחת לשטיח שבדלת, אבל שרואים את המדבקות. אני צריכה לעשות משהו? אני לא יודעת אם זה הגיע בידיוק אל הילד שזה שלו, או שזה עף ברוח? אני לא חושבת שזה עף ברוח. כי השטיח תפס את זה די חזק. אולי מישהו ראה את זה ולקח?. (אורח) בקיצור אני לא יודעת אם צריך לעשות משהו. אולי זה ר כי אחותם נתנה לי. אני לא יודעת. כבוד הרב!! המון יישר כח וסליחה על הטירחה.
תשובה: תספרי לחברה את הסיפור ותבררי אתה את העובדות. של מי בדיוק המדבקות? הם צריכים או לא צריכים את המדבקות? החזרת המדבקות והכסף התקבלו או לא? אני בטוח שהדבר יביא להערכה רבה כלפיך על אומץ הלב שלך ועל היושר הנפלא שאת מגלה. בהצלחה!